open-index/open-wikipedia-markdown huggingface dataset:
88071 Taniguchijiro

'*88071 *Taniguchijiro'''* estas malgranda, malhela asteroido de la ĉefa ekstera asteroida zono malkovrita la  elde la Observatorio de Saĵi en la tiama vilaĝo Saĵi, nun en la urbo Tottori, Japanio.

## Nomo 
Ĝi estas nomita en memoro de la japana bildliteraturisto Taniguchi Jirō (japane: 谷口ジロー, 1947–2017), kiu estis farita *Chevalier de l'Ordre des Arts et des Lettres* de la franca Ministerio pri kulturo en 2011. Liaj ĉefaj verkoj estas *"Chichi no koyomi"* (La taglibro de mia patro"), *"Bocchan no jidai"* (En la epoko de Botĉan) kaj *"Harukana machi-e"'' (Malproksima kvartalo).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Observatorio de Saĵi
Kategorio:Astronomiaj objektoj malkovritaj en 2000
Dana Zátopková

**Dana ZÁTOPKOVÁ** (naskiĝis la 19-an de septembro 1922 en Fryštát, Ĉeĥoslovakio, mortis la 13-an de marto 2020 en Prago) estis ĉeĥa atletino - lancoĵetistino. Ŝi gajnis multajn orajn olimpikajn medalojn. Ŝia edzo estis olimpika atleto Emil Zátopek.

## Interesaĵo 
Ŝi naskiĝis en la sama tago, monato kaj jaro kiel ŝia edzo Emil Zátopek.

## Vidu ankaŭ 
* Lancoĵeto
* Emil Zátopek

Kategorio:Ĉeĥaj lancoĵetistoj
Kategorio:Ĉeĥoslovakaj lancoĵetistoj
Kategorio:Olimpikaj atletoj
Universala kvantizanto

Je predikata logiko, la **universala kvantizanto** estas kvantizanto, kiu signas ke ĉiu ajn valoro de la kvantizita variablo en la diskursa universo plenumas la kvantizitan formulon. La signo de la universala kvantizanto estas ∀.

## Difino 
La sintakso
:\forall x\colon \phi(x)
signifas ke, por ajna valoro de x en la diskursa universo, la formulo \phi(x) estas valida. Ekzemple, se 1 estas en la diskursa universo, do la formulo \phi(1) validas; simile \phi(2), \phi(-1), ktp.

Kelkfoje, oni povas limigi la eblajn valorojn de x per la jena sintakso:
:\forall x\in S\colon \phi(x)
La ĉi-supro signifas, ke la formulo \phi(x) estas valida, se x apartenas al la aro aŭ klaso S. Alivorte, ĝi estas ekvivalenta al la ĉi-suba formulo:
:\forall x\colon (x\in S\implies \phi(x)).

## Referencoj 
## Eksteraj ligiloj 
* 

Kategorio:Logikaj simboloj
Kategorio:Kvanto
Galata-turo

eta|Galata-turo en Istanbulo
**Galata-turo** (, ) troviĝas en Galata, zono de la istanbula urbokvartalo Beyoğlu en Turkio. Iam temis pri ero de la sub la ĝenovanoj starigita ĉirkaŭfortikaĵo. Eble ĝi ankaŭ servadis kiel lumturo.

## Historio 
Ĉ. 527 konstruigis la malnovan Galata-turon la bizanca imperiestro Justiniano la 1-a i.a. por havigi funkciantan gvatturon. La unua turo detruitis en 1204 dum la konkero fare de la katolikaj eŭropanoj. Inter 1348/49 starigitis nova turo *(Kristo-turo)* kaj la ĝenovanoj uzis la zonon kiel rempararo kontraŭa al Konstantinopolo. Multajn tertremojn, ŝtormojn kaj fajregojn suferis la turo en la kuro de la historio. En 1967 la arĥitekto Köksal Anadol restaŭris ĝin kaj refaris kelkajn aĵojn laŭ originalaj planoj; eĉ la tegmento zorgeme reoriginaligitis. Nuntempe la turo daŭre fiere dominas per sia impona cilindra bazo ĉe la norda bordo de la Ora Korno. Temas pri unu el la plej belaj belvidejoj en la turkia metropolo.

Post la sieĝo de Konstantinopolo transprenis la turon en 1453 la otomanoj kaj faris ĝin sidejo de la elitotrupo de la janiĉaroj. Poste ĝi estis prizono por militkaptitoj kaj gvatturo. Post la fino de la Otomana imperio lokigitis tie en la 1960-aj jaroj fajrobrigado. Antaŭ kelka tempo oni remalkovris ĝian grandan turisman potencon. De sume 9 etaĝoj uzeblas sep; per lifto oni rekte alvenas al restoracio kun panoramo vere rava.

## Imitado 
En Königs Wusterhausen-Niederlehme en Germanujo oni faris en 1902 akvoturon, kiu tre similas al la Galataa-turo. Ĉu la komisiinto respektive la arĥitekto havis ian personan rilaton al Galata ne klaras.

## Literaturo 
* Wolfgang Müller-Wiener: *Bildatlas zur Topographie Istanbuls.* Wasmuth, Tübingen 1977, ISBN 3-8030-1022-5, p. 320–323.
* Andrea Gorys: *Istanbul.* Ostfildern 2008, ISBN 978-3-7701-5983-3.

## Notoj 
Kategorio:Turoj en Turkio
Kategorio:Fortifikitaj turoj
Kategorio:Rondaj turoj
Kategorio:Konstruaĵoj en Istanbulo
Kategorio:Romanika arkitekturo
Kategorio:Aperis en 1348
Propila izoftalato

**Propila izoftalato** aŭ **C14H18O4** estas organika kunmetaĵo apartenanta al la funkcia grupo de la esteroj, blanka likvaĵo kun karakteriza odoro, malagrabla gusto, nesolvebla en akvo kaj uzata en la produktado de polimeroj, inklude de plastaj enpakaĵoj, kosmetikaj formuladoj, produktoj por banado kaj medikamentoj. Kiel rezulto, oni kredas ke homa eksponado al la dupropila izoftalato estas signifoplena. Izoftalatoj ankaŭ uzatas en la fabrikado de dentobrosoj, internaĵoj de aŭtoj, iloj kaj pakaĵoj.

## Sintezoj 
### Sintezo 1 
* Preparado per interagado de izoftalata acido kaj propanolo:

### Sintezo 2 
* Preparado ekde la *izoftaloila klorido* kaj propanolo:

### Sintezo 3 
* Preparado per traktado de izoftalata acido kaj propila klorido:

### Sintezo 4 
* Preparado inter natria izoftalato kaj propila klorido:

### Sintezo 5 
* Preparado per interagado de *alila izoftalato* kaj propila formiato:

### Sintezo 6 
* Preparado per acida transesterigo inter izoftalata acido kaj propila benzoato:

### Sintezo 7 
* Preparado per alkohola transesterigo inter alila izoftalato kaj propanolo:

## Reakcioj 
### Reakcio 1 
* Hidrolizo de la *propila izoftalato*:

### Reakcio 2 
* Sapigo de la *propila izoftalato*:

### Reakcio 3 
* Preparado per acida transesterigo inter *propila izoftalato* kaj formiata acido:

### Reakcio 4 
* Preparado per alkohola transesterigo inter *propila izoftalato* kaj metanolo:

### Reakcio 5 
* Preparado de la etila izoftalato per transesterigo kun etila formiato:

### Reakcio 6 
* Reakcio kun NH3:

### Reakcio 7 
* Reakcio kun HCl:

## Literaturo 
* Chemical Book
* Registry of Toxic Effects of Chemical Substances
* Phthalate esters
* British Abstracts: Pure chemistry and physiology
* Szycher's Handbook of Polyurethanes
* Beilstein handbook of organic chemistry
* Chemeo
* [NIST National Institute of Standards and Technology](https://webbook.nist.gov/cgi/inchi/InChI=1S/C14H18O4/c1-3-8-17-13(15)11-6-5-7-12(10-11)14(16)18-9-4-2/h5-7,10H,3-4,8-9H2,1-2H3)

## Vidu ankaŭ 
* Izoftalata acido

## Referencoj 
Kategorio:Izoftalatoj
Kategorio:Esteroj
Pozohondo

[eta|maldekstre|220px|Pozohondo en la [Provinco Albaceto.]]

**Pozohondo** [pozoONdo] (Profunda Puto) estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Sierra de Alcaraz kaj Campo de Montiel en la centro de la provinco kaj en la iama komarko Sierra de Alcaraz. Estas areo de 136,54 km² je 868 msm kaj je 30 km de Albacete, nome provinca ĉefurbo.

Pozohondo havas 1 585 loĝantojn (2019) kun denseco de 12,11.

## Geografio
La municipa teritorio de Pozohondo enhavas la submuncipojn Campillo de la Virgen, Nava de Abajo, Nava de Arriba kaj Los Pocicos. 

## Historio
Dum la Milito de Hispana Sendependiĝo, lokanoj venkis super la francoj kaj kaptis iliajn flagojn kaj kanonojn kiuj nun komponas la blazonon.

En la unua duono de la 20a jarcento oni superis pinton de preskaŭ 4500 lokanoj, sed poste okazis elmigrado kaj oni alvenis al nunaj 1500; tio estas oni perdis preskaŭ du trionojn.

## Vidu ankaŭ
* Municipoj de la provinco Albacete

Kategorio:Municipoj de provinco Albaceto
Ústí nad Labem-Střekov

**Ústí nad Labem-Střekov** estas kvartalo de la statuta urbo Ústí nad Labem kun areo 3029,32&nbsp;ha (kun 3 % konstruigita areo, 4 % akva areo kaj 48 % arbaroj), kie al la jaro 2011 vivis 14&nbsp;041&nbsp;loĝantoj.

Ĝi etendiĝas sur dekstra bordo de rivero Elbo kaj ensumigas lokajn partojn Střekov (katastrajn teritoriojn (k.t.) *Střekov* kaj *Nová Ves*), Brná, Církvice, Kojetice, Olešnice, Sebuzín kaj Svádov (k. t. *Svádov* kaj *Budov u Svádova*).

En la teritorio de tiu ĉi regiono troviĝas Elba biciklovojo laŭlonge laŭ rivwero Elbo kaj moderna termobaniĝejo en Brná. La tuta teritorio estas kunigita kun la centro per Mariana ponto kaj ponto de Dr. E. Beneš (por aŭtomobiloj kaj piedirantoj) kaj per fervoja ponto (por trajnoj kaj piedirantoj).

Tra la kvartalo kondukas fervojlinio n-ro 073 (Ústí nad Labem-Střekov – Děčín) kaj estas ĉi tie en trafiko fervoja stacio Ústí nad Labem-Střekov.

## Loĝantaro
## Pluaj fotoj

ČD Cargo 122.055, Ústí nad Labem-Střekov.jpg|Fervojo Ústí nad Labem-Střekov

Kategorio:Urbaj partoj de Ústí nad Labem
Kategorio:Setlejoj sur Elbo
88146 Castello

'*88146 *Castello'''* estas asteroido de la ĉefa asteroida zono en orbita resonanco 3:8 kun Marso.

## Malkovro 
Ĝi estis malkovrita la  de la svisa amatora astronomo Stefano Sposetti elde la Observatorio de Gnosca (Svislando).

## Nomo 
Ĝi ŝuldas sian nomon al la arkeologia ejo *Castello'', kiu kuŝas sur monteto en la svisa vilaĝo Tremona. La ejo entenas homajn setlejojn de la 5-a jarmilo a.K. ĝis la 13-a jarcento.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Stefano Sposetti
Kategorio:Astronomiaj objektoj malkovritaj en 2000
Lietzensee (grupo)

eta|Hans Moser dum jubileo de la grupo 2019
La '*Esperanto-grupo *Lietzensee''''' estas esperantista grupo en la kvartalo Charlottenburg de la germana ĉefurbo Berlino, proksime de la lago Lietzensee. Ĝi apartenas al la Esperanto-Ligo Berlino.

maldekstra|eta|250ra|
La grupo estis fondita 1978 de Johannes Moser en la tiama "Seniorenheim Lietzensee" kaj aktivis ĝis 2018, kiam la domo estis fermita pro riparoj.

Ekde somero 2019 la Berlina landa asocio de la "Ruĝa Kruco" (Landesverband Berlin des Roten Kreuzes) transprenis la organizadon de la grupoj.

La membroj de la antaŭa grupo intertempe kunvenis en la maljunulejo de Hans Moser en Trautenaustrasse.
alternative=Varbilo por "Esperanto kiel terapio"|eta
La nova grupo komencis en decembro 2019 per nova koncepto "Esperanto kiel terapio" laŭ la modelo de Alberto Flores el Brazilo.

Kategorio:Esperanto en Berlino
Kategorio:Aperis en 1978
Kategorio:Esperanto en 1978
Peñas de San Pedro

[eta|maldekstre|220px|Peñas de San Pedro en la [Provinco Albaceto.]]
**Peñas de San Pedro** (Rokoj de Sankta Petro, kiu aperas sur kastelo en la blazono) estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Sierra de Alcaraz kaj Campo de Montiel en la centro de la provinco, sed en la areo de la Sierra de Alcaraz. Estas areo de 158,75 km² je 1015 msm kaj je 32 km de Albacete, nome provinca ĉefurbo.

Peñas de San Pedro havas 1 399 loĝantojn (2019) kun denseco de 9,05.

## Geografio
Peñas de San Pedro estas inter la montaro de Alcaraz (en la deklivaro de la Betika Sistemo) kaj la ebenaĵo de La Mancha de Montearagón. En la norda zono la teritorio estas parto de la manĉa ebenaĵo, sed poste la tereno ondas antaŭ la montaro albaceta. 

## Historio
La kristanoj definitive konkeris la lokon en la unua duono de la 13a jarcento. Oni atingis la aŭtonomecon rilate el Alcaraz, kaj la titolon de "villa" en 1537, sub la regado de Karolo la 1-a. En tiu epoko, foririnte risko de invadoj de islamanoj, la loĝantaro translokiĝis malsupre el la kastela zono, sed ĝis la 18a jarcento restis kelkaj lokanoj tie.

Ĝis 1833, kiam oni kreis la aktualan provincon Albacete, la municipa teritorio de Peñas de San Pedro estis tre etenda, okupante 625 km². En tiu dato okazis la separo de la aktualaj municipoj de Pozohondo, Alcadozo, San Pedro kaj Pozuelo.

En 1836, dum la Unua Karlisma Milito, la kastelo estis okupita de la trupoj de la generalo Cabrera. Tiam la loĝantaro jam tute malsupre de la kastelo, konstruis malgrandan mureton por sia defendo, el kiu ankoraŭ oni konservis kelkajn restojn. Poste la kastelo estis privatigita.

En la 1970-aj jaroj estis granda konsekvenco de la konstruo subgrunde de tunelo Talave, apartenanta al la Akvedukto Tajo-Segura. Tiu grava vorko plialtigis la loĝantaron kaj plibonigis la ekonomian situacion, sed post la fino de la vorko okazis forta elmigrado. En la 1950-aj jaroj oni estis superinta pinton de 3500 lokanoj, sed poste okazis elmigrado kaj oni alvenis al nunaj pli ol 1000; tio estas oni perdis preskaŭ du trionojn. 

Ekde la 1980-aj jaroj la urbestro estis socialisto, sed ekde 1995 Antonio Serrano Aguilar de la dekstra partio PP estis urbestro.

Aktuale la municipo, pere de la enspezoj pro la instalado en siaj terenoj de ventogeneratoroj, enspezis multe kaj konstruis naĝejon, sportejojn kaj taŭrludejon.

## Vidindaĵoj
Estas kastelo kaj preĝejo de Nia Sinjorino de la Espero.

## Vidu ankaŭ
* Municipoj de la provinco Albacete

Kategorio:Municipoj de provinco Albaceto
Banaĥa spaco

En analitiko, **banaĥa spaco** estas vektora spaco kun kompleta normo.

## Difino 
Supozu ke \mathbb K \in \{\mathbb R,\mathbb C\} estas la kampo de la reeloj aŭ la kompleksaj nombroj. Do, **banaĥa spaco** super la korpo \mathbb K konsistas el la ĉi-suba dateno:
* vektora spaco V super \mathbb K
* normo \|-\|\colon V \to \mathbb R_{\ge0}
kiu plenumas la jenan aksiomon:
* difininte la metrikon kiel d(u,v) = \|u-v\|, do (V,d) estas kompleta metrika spaco.
Alivorte, pri ajna vico de vektoroj v_i \in V, se la sumo de normoj konverĝas,
:\exists \sum_i\|v_i\|
do ankaŭ konverĝas la sumo de la vektoroj mem:
:\exists\sum_iv_i \in V.

## Ekzemploj 
Ĉiu hilberta spaco estas banaĥa spaco.

Ĉiu finidimensia vektora spaco kun normo estas banaĥa; kompleteco estas netriviala nur pri nefinidimensiaj spacoj.

## Historio 
La banaĥa spaco estas nomita laŭ la pola matematikisto Stefan Banach (Esperante *Stefano Banaĥo*).

## Referencoj 
* 

## Eksteraj ligiloj 
* 


Kategorio:Scienco kaj teknologio en Pollando
Kategorio:Analitiko
Kategorio:Stefan Banach
San Pedro (Albacete)

[eta|maldekstre|220ra|San Pedro en la [Provinco Albaceto.]]

**San Pedro** [samPEdro] estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Sierra de Alcaraz kaj Campo de Montiel en la centro de la provinco, sed en la parto Sierra de Alcaraz. Estas areo de 83,12 km² je 836 msm kaj je 35 km de Albacete, nome provinca ĉefurbo.

San Pedro havas 1 242 loĝantojn (2019) kun denseco de 14,18. Iom pli ol cento loĝas en la submunicipoj Cañada Juncosa, Casas de Abajo kaj Cuevas del Molino de las Dos Piedras (Kavoj de la Muelejo, nomo pro antikvaj kavodomoj).

La municipa blazono montras la figuron de Sankta Petro alude al la loknomo.

## Geografio 
La teritorio, de granda natura altiro, enhavas pejzaĝon de valo kaj makiso trapasata de brutovojo. Sur tiu oni klopodis konstrui fervojon kiu kunigu Baeza kun Utiel; nune estas verda vojo.

La urba kerno estas dividita en du kvartalojn: nome la malnova, kun la urbodomo kaj la preĝejo, kaj alia kun La Peñica. Ambaŭ estas separataj per la valo de la rivero Quéjola [KEĥola].

## Vidindaĵoj 
Preĝejo de Sankta Petro.

## Vidu ankaŭ 
* Municipoj de la provinco Albacete

Kategorio:Municipoj de provinco Albaceto
Alcadozo

[eta|maldekstre|220px|Alcadozo en la [Provinco Albaceto.]]

**Alcadozo** [alkaDOzo] estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Sierra de Alcaraz kaj Campo de Montiel en la centro de la provinco, sed en la parto Sierra de Alcaraz. Estas areo de 99,58 km² je 925 msm kaj je 42 km de Albacete, nome provinca ĉefurbo.

Alcadozo havas 654 loĝantojn (2019) kun denseco de 6,65. Al Alcadozo apartenas la submunicipoj Casasola, Fuente del Pino, La Herrería, La Molata, El Molinar, Santa Ana kaj la domaroj La Jara kaj La Quebrada. En la 1930aj jaroj oni superis pinton de 1800 lokanoj, sed poste okazis elmigrado kaj oni alvenis al nunaj pli ol 600; tio estas oni perdis du trionojn. 

## Geografio
La municipa teritorio de Alcadozo limas kun Peñas de San Pedro, Casas de Lázaro, Ayna, Liétor, Pozohondo kaj Peñascosa, ĉiuj el ili de la provinco Albacete. 

## Vidindaĵoj
Estas preĝejoj kaj ermitejoj. La cetero de komuna heredo estas naturo, kiel du senegalaj arboj, nome la enorma kverko Carrasca de la Vaca, natura "monumento" de pli ol mil jaroj kaj la majesta pino de la "Guapero" kiu superas la kvincent jarojn (vidu foton en tabelo), same kiel la aro de fontoj. Rimarkindas la esto de pli ol dek kavoj, en areo de malpli ol kvar km el Alcadozo, multaj el ili katalogitaj kiel arkeologiaj kuŝejoj. Krome estas konstruaĵoj el sencementa ŝtono, kiel putoj, kabanoj *cucos* [KUkos], bestokortoj, fornoj kaj kalkejoj, same kiel aliaj interesaj lokoj.

## Vidu ankaŭ
* Municipoj de la provinco Albacete

Kategorio:Municipoj de provinco Albaceto
Balazote

[eta|maldekstre|220px|Balazote en la [Provinco Albaceto.]]

**Balazote** [balaZOte] estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Sierra de Alcaraz kaj Campo de Montiel en la okcidento de la provinco, sed en la oriento de la parto Kamparo de Montiel. Estas areo de 65,15 km² je 940 msm kaj je 32 km de Albacete, nome provinca ĉefurbo.

Balazote havas 2 334 loĝantojn (2019) kun alta denseco de 36,07.

## Geografio 
La municipa teritorio de Balazote estas en la centr-okcidento de la provinco, en la komarko Kamparo de Montiel. Granda parto de la teritorio estas formata de zono de altebenaĵo, tute ebena. La urba kerno estas inter la valo de la rivero Don Juan kaj la Moonteto de Santa Mónica, en ondecaa zono kun mildaj altetoj.

;Proksimaj lokoj

## Historio 
[maldekstre|eta|300px|La [Besteto de Balazote estis malkovrita proksime de Balazote. Ĝi troviĝas en la Nacia Arkeologia Muzeo, en Madrido, kaj estas kopio en la Arkeologia Muzeo de Albacete.]]
La origino de la setlejo estas almenaŭ de antaŭ 2 500 jaroj, en epoko de ibera-romia. Tio estis pruvita de arkeologiaj restaĵoj trovitaj en la municipo, kiu havas sian ĉefan montron en la Besteto de Balazote, nome skulptaĵo de iberoj trovita en la municipa teritorio datita en la 6-a jarcento a.K.. Ĝi troviĝas en la Nacia Arkeologia Muzeo, en Madrido, ekde 1910, kaj estas unu de la iberaj figuroj plej gravaj kune kun la Damo de Elĉo. Ties stiligita bildo aperas en la suba duono de la blazono.

Krome, oni trovis diversajn mozaikojn romiajn, kiuj datas de kiam Balazote estis apud la ŝoseo Via Heraklea. Post la islama invado de Iberio de la jaro 711, la zono apartenis al la Kordova Kaliflando, same kie al la postaj dividoj de tajfoj, aŭ al almohadoj kaj almoravidoj.

En la jaro 1213, la reĝo Alfonso la 8-a konkeris la gravan urbon Alcaraz, el kiu povis domini la komarkon. Balazote pasis tra diversaj senjoroj. Dekomence estis domaro apartenanta al Alcaraz. En 1310, Fernando la 4-a donis ĝin al la Ordeno de Santiago. La urbo estis senjorlando de don Rodrigo Manrique, Grafo de Paredes de Nava en la 15-a jarcento.

En la unua duono de la 20a jarcento oni superis pinton de 2600 lokanoj, sed poste okazis elmigrado kaj oni alvenis al nunaj pli ol 2300; tamen oni ne perdis tiom kiom en aliaj lokoj de la provinco.

## Ekonomio 
La ĉefa ekonomia aktivado de la loko estas rilata al la agrikulturo. Estas grava sektoro de irigacio, en kiu elstaras super ĉio la kultivo de ajlo, kio faras la urbon unu el plej grandaj produktantoj en Kastilio-Manĉo. Norde de la urba kerno estas agr-industria zono prie el kiu menciindas la Kooperativo Santa Mónica.

Krom la unuaranga sektoro, estas diversaj industrioj, ĉefe rilataj kun la sektoro de la konstruado. Krome estas diversaj industrioj por ĉarpentado kaj mebloj.

## Vidu ankaŭ 
* Municipoj de la provinco Albacete

## Referencoj 
Kategorio:Municipoj de provinco Albaceto
(88188) 2000 XH44

**(88188) 2000 XH44** estas tre malgranda, treege hela terrenkonta kaj marsrenkonta amora asteroido.

## Malkovro 
Ĝi estis malkovrita la  en la kadro de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Orbito 
Ĝi estas en orbita resonanco 2:3 kun Marso.

Ĝia iom discentra orbito ekstere malproksime tanĝas tiun de la Tero kaj krucas tiun de Marso, sed ĝia orbita klineco tenas ĝin malproksima de Marso.

* Ĝia tera MOID estas 0,2321 astronomia unuo (34,7164 milionoj da km).
* Ĝia marsa MOID estas 0,2338 astronomia unuo (34,976 milionoj da km).
* La  ĝi pasis al 0,24332 astronomia unuo (36,401 milionoj da km) de la Tero.
* La  ĝi pasos al 0,23502 astronomia unuo (35,159 milionoj da km) de nia planedo.

## Eksteraj ligiloj 
* 
* 
* 
* 

Kategorio:Amoraj asteroidoj
Kategorio:Terrenkontaj asteroidoj
Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2000
Salobre

[eta|maldekstre|220ra|Salobre en la [Provinco Albaceto.]]

**Salobre** [saLObre] estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Sierra de Alcaraz kaj Campo de Montiel en la okcidento de la provinco, sed en la parto Sierra de Alcaraz. Estas areo de 49,53 km² je 931 msm kaj je 95 km de Albacete, nome provinca ĉefurbo, kaj je 20 km de Villarrodrigo.

Salobre havas 480 loĝantojn (2019) kun denseco de 10,56.

## Geografio 
Salobre estas sur valo, kun disniveloj en la domaro kaj deklivoj kaj neregula tereno. Rivero trapasas la vilaĝon, kies nomo estas fakte rivero Salobre, alfluanto de la rivero Guadalmena.

## Gravulo 
* José Bono, iama prezidanto de la *Congreso de los Diputados* (Deputita Kongreso, en hispana parlamento). Krome li plenumis la postenojn de prezidanto de la aŭtonoma komunumo de Kastilio-Manĉo kaj de Ministro de Defendo (militministerio) en la registaro de José Luis Rodríguez Zapatero.

## Vidu ankaŭ 
* Municipoj de la provinco Albacete

Kategorio:Municipoj de provinco Albaceto
Villapalacios

[eta|maldekstre|220ra|Villapalacios en la [Provinco Albaceto.]]

**Villapalacios** [biĝapaLazjos] (Urbo de palacoj) estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Sierra de Alcaraz kaj Campo de Montiel en la okcidento de la provinco, kaj en la parto Sierra de Alcaraz. Estas areo de 87,48 km² je 836 msm kaj je 98 km de Albacete, nome provinca ĉefurbo.

Villapalacios havas 583 loĝantojn (2019) kun denseco de 6,79.

Kun Bienservida, Riópar, Villaverde de Guadalimar kaj Cotillas, formis parton de la Senjorlando *de las Cinco Villas*, historia subkomarko ene de la Sierra de Alcaraz.

## Geografio 
La municipa teritorio de Villapalacios limas kun Alcaraz, Vianos, Salobre kaj Bienservida. Trafluas la teritorion du riveroj, nome Guadalmena kaj Río de la Mesta.

## Vidindaĵoj 
Estas rigardejo *Mirador de la Glorieta* kaj preĝejo de Sankta Sebastiano.

## Vidu ankaŭ 
* Municipoj de la provinco Albacete

Kategorio:Municipoj de provinco Albaceto
(88191) 2000 YK21

**(88191) 2000 YK21** estas marsrenkonta asteroido malkovrita la  elde la stacio de Maui de la reto GEODSS sur la monto Haleakalā (Havajo, Usono) en la kadro de la astronomia kampanjo *Near Earth Asteroid Tracking* (NEAT).

Ĝia iom discentra orbito ekstere tanĝas tiun de Marso. Ĝia marsa MOID estas 0,102694 astronomia unuo, tie estas 15,363 milionoj da km.

Ĝi aliflanke estas proksima de la orbita resonanco 2:3 kun Marso.

## Eksteraj ligiloj 
* 
* 
* 

Kategorio:Marsrenkontaj asteroidoj
Kategorio:Malkovrita de NEAT
Kategorio:Astronomiaj objektoj malkovritaj en 2000
Pozuelo

[eta|maldekstre|220px|Pozuelo en la [Provinco Albaceto.]]

**Pozuelo** [poZŬElo] (Puteto, kaj tial puto aperas en la dekstra duono de la blazono) estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Sierra de Alcaraz kaj Campo de Montiel en la okcidento de la provinco, sed en la nordo de la parto Kamparo de Montiel. Estas areo de 133,98 km² je 840 msm kaj je 32 km de Albacete, nome provinca ĉefurbo.

Pozuelo havas 481 loĝantojn (2019) kun denseco de 3,84. Ĝi enhavas la submunicipojn La Zarza, Casica del Madroño kaj El Madroño. 

## Geografio
La municipa teritorio de Pozuelo limas kun Albacete, San Pedro, Peñas de San Pedro, Balazote kaj La Herrera. 

## Historio
Ekde la Hispana Transiro al la demokratio la urbestro estis de dekstra partio, sed ekde 2015 la urbestro estis socialisto.

## Vidindaĵoj
Estas Palac-domo de Coroneles, de la 18a jarcento, duetaĝa, granda turo, kradaro kaj pordego. Je 5 km estas la loko konata kiel La Torca, nome cirkla depresio, en kies interno estas tipa ŝtona kabano, konstruaĵo tradicia. 

## Ekonomio 
La bazo de la ekonomio de tiu municipo estas la agrikulturo, speciale de tritiko kaj de hordeo. Antikve oni kultivis ankaŭ la vitejojn.

Alia de la ekonomiaj pilieroj estas ĉasado ĉefe de leporoj kaj perdrikoj. La rara industrio estas de familia aŭ artmetia nivelo: metala ĉarpentado, ligna ĉarpentado, panbakejoj, konstrumaterialoj, teksaĵoj ktp., aŭ malgrandaj industrioj agro-nutraj dediĉitaj al la prilaborado kaj transformado de la agrikulturaj produktoj.

## Vidu ankaŭ
* Municipoj de la provinco Albacete

Kategorio:Municipoj de provinco Albaceto
Povedilla

[eta|maldekstre|220px|Povedilla en la [Provinco Albaceto.]]

**Povedilla** [pobeDIlja] estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Sierra de Alcaraz kaj Campo de Montiel en la okcidento de la provinco, sed en la parto Sierra de Alcaraz. Estas areo de 49,43 km² je 825 msm kaj je 91 km de Albacete, nome provinca ĉefurbo.

Povedilla havas 430 loĝantojn (2019) kun denseco de 9,14.

## Geografio
La municipa teritorio de Povedilla limas kun la provinco Ciudad Real, kie la ebenaĵo ekondecas kaj ekas la deklivaro de la sierra de Alcaraz, kun altitudo de 825 msm. La urba kerno estas sur faŭlto de la tereno kiu mildigas la malvarmon de la vintro kaj la varmon de la somero.

## Ekonomio 
La ekonomio estas esence de agrikulturo kaj brutobredado. Inter kultivoj elstaras cerealoj, olivarboj, sunfloroj, legumenoj krp. Inter brutoj elstaras ŝafoj. Alia grava aspekto de la ekonomio estas ĉasado, kune kun rura turismo pro abundo de naturaj lokoj.

## Vidu ankaŭ
* Municipoj de la provinco Albacete

Kategorio:Municipoj de provinco Albaceto
Operatoro de d'Alembert

Je analitiko kaj la speciala teorio de relativeco, la '''operatoro de d'Alembert** estas diferenciala operatoro, kiu estas la analogaĵo de la laplaca operatoro sur spaco de Minkowski.

## Difino 
Sur d-dimensia spaco de Minkowski, kun la metriko
:\eta^{\mu\nu} = \operatorname{diag}(-1,\underbrace{+1,\dotsc,+1}_d),
la **operatoro de d'Alembert''' estas la ĉi-suba lineara duaorda diferenciala operatoro:
:\square = \sum_{\mu,\nu=0}^{d-1}\eta^{\mu\nu}\partial_\mu\partial_\nu = -\partial_0^2 + \partial_1^2 + \partial_2^2 + \dotsb + \partial_{d-1}^2.

Se oni uzas la malan elekton por la metriko (t.e. +1,-1,\dotsc,-1), do simile oni havas plian minuson antaŭ la difino de la operatoro de d'Alembert.

## Apliko 
Je relativeca teorio de kampoj, la kampekvacio de senmasa kampo \phi estas tio, ke la kampo estas ejgena funkcio de ejgeno 0 de la operatoro de d'Alembert:
:\square\phi = 0.
Pli ĝenerale, la kampekvacio  de kampo \phi, kies invarianta maso estas m estas tio, ke la kampo estas ejgena funkcio de ejgeno m^2 de la operatoro de d'Alembert:
:\square\phi = m^2\phi.

## Historio 
La operatoron difinis la franca matematikisto kaj fizikisto Jean le Rond d'Alembert.

## Eksteraj ligiloj 
* 

Alembert
Kategorio:Partaj diferencialaj ekvacioj
Corbère-les-Cabanes

**Corbère-les-Cabanes** () estas franca  situanta en departemento Pyrénées-Orientales, regiono .

Ĝiaj loĝantoj nomiĝas *Corbériens* / *Corbériens des Cabanes*.

eta|maldekstra|300px|La loĝloko inter la ĉirkaŭaj komunumoj

## Vidu ankaŭ 
* Komunumoj de Pyrénées-Orientales

## Eksteraj ligiloj 
* 

Kategorio:Komunumoj de Pyrénées-Orientales
Kategorio:Municipoj de Rusiljono
El Ballestero

[eta|maldekstre|220px|El Ballestero en la [Provinco Albaceto.]]

**El Ballestero** [elbaljesTero] (La arbalestisto, pro kio estas arbalesto en la suba duono de la blazono) estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Sierra de Alcaraz kaj Campo de Montiel en la okcidento de la provinco, sed en la parto Kamparo de Montiel. Estas areo de 138,69 km² je 1029 msm kaj je 68 km de Albacete, nome provinca ĉefurbo.

El Ballestero havas 405 loĝantojn (2019) kun denseco nur de 2,99.

En ĝia teritorio estas la preĝejo de renesanca arkitekturo de sankta Laŭrenco. De la natura heredo elstaras juniperarbaroj kaj la salejoj de Pinilla kaj la Blanka Lageto, integritaj en la Natura Parko Lagunas de Ruidera. 

## Historio
eta|maldekstre|200px|Preĝejo de sankta Laŭrenco, subneĝe, en El Ballestero.
eta|maldekstre|200px|Loka festo "El Blanco" (La blankulo).
Estas nekropolo de iberoj kaj 800 m de ŝoseo de romianoj.

En la epoko de la konkero fare de kristanoj ŝajne la setlejo estis okupita de arbalestistoj, el kio derivas la loknomo.

En la 1950-aj jaroj oni atingis pinton de 1784 lokanoj, sed poste okazis elmigrado kaj oni malaltiĝis ĝis la nunaj 400.

## Vidindaĵoj
Preĝejo de renesanca arkitekturo de sankta Laŭrenco, Placo de la Konstitucio (jam en 1837) kun urbodomo, ermitejoj de San Antón kaj de Villalgordo.

## Vidu ankaŭ
* Municipoj de la provinco Albacete

Kategorio:Municipoj de provinco Albaceto
Andrea Ladányi

**Andrea Ladányi** [ladAnji], laŭ hungarlingve kutima nomordo **Ladányi Andrea** estas hungara baletisto, koreografo, altlerneja instruisto.

Andrea Ladányi naskiĝis la  en Budapeŝto.

## Biografio 
Andrea Ladányi edukiĝis en Tatabánya, ŝi akiris baletistan diplomon en Ŝtata Baleta Instituto en 1980. Ŝi estis baletisto de baleta frakcio de Nacia Teatro (Győr) inter 1980-1986, poste ŝi dancis, ankaŭ instruis en Kanado kaj Usono. Inter 1989-1992 ŝi estis solisto en Helsinko, poste ŝi hejmenvenis kaj havis rolojn en Gaja Teatro. En tiu periodo ŝi akiris majstran diplomon en Hungara Dancarta Altlernejo en 1994, en la sekva jaro ŝi establis propran dancogrupon. En 2005 ŝi akiris koreografian diplomon en Universitato de Dramo kaj Filmo (Budapeŝto), poste ŝi instruis samloke. Ŝi ricevis premiojn ekde 1986, en 2020 premion Kossuth.

## Elektitaj baletaj roloj 
* *Vöröshajú nő* (Iván Markó: Don Juan árnyéka rajtunk)
* *Mária* (Iván Markó: Jézus, az ember fia)
* *Edith Piaf* (Uotinen: Piaf, Piaf)
* *Aijno* (Uotinen: Kalevala)
* *A romlás virága* (solista spektaklo)
 
## Elektitaj koreografiaĵoj 
* Leonard Bernstein: *West Side Story* (Gaja Teatro)

## Elektitaj filmaj roloj 
* *Jézus az ember fia* - Maria (televizia filmo, 1986)
* *A túlvilág kapuja* (1990)
* *Sorstalanság* - kaptito (2005)
* *IPost Mortem* - Néni (2020)

## Fontoj 
* hungarlingva biografio kun foto
* hungarlingva biografio

## Referencoj 
Kategorio:Hungaraj baletistoj
Kategorio:Hungaraj altlernejaj instruistoj
Kategorio:Hungaraj koreografoj
Kategorio:Budapeŝtanoj
Ilona Lovas

**Ilona Lovas** [lovaŝ], laŭ hungarlingve kutima nomordo **Lovas Ilona** estas hungara tekstilartisto, altlerneja instruisto, ordinara membro de Hungara Arta Akademio. Ŝia edzo estas Tamás Nagy (arkitekto).

Ilona Lovas naskiĝis la  en Budapeŝto.

## Biografio 
Ilona Lovas akiris diplomon en Industriarta Altlernejo en 1974. Jam dum la studentaj jaroj li ricevis arĝentan premion en Milano. Li frue aliĝis al studio de junaj tekstilistoj en Velem. Inter 1975-1977 kaj 1987-1989 ŝi vivis en Novjorko. Ekde la 1980-aj jaroj ŝi uzis ne nur tekstilojn, sed ankaŭ aliajn materialojn. La plej interesa estis intesto de bovo, el kiu ŝi kreis papirusan materialon. Ŝi kreis ankaŭ modernajn skulptaĵojn. En 2002 ŝi akiris sciencan gradon DLA, post 2 jaroj ŝia habilitiĝo okazis. Ŝi instruas en Universitato de Okcidenta Hungario en Sopron, tamen ŝi vivas en Budapeŝto. Ŝi ricevis premiojn ekde 1973, la plej valoran en 2020 (premio Kossuth).

## Elektitaj kreaĵoj 
* *Stációk* (1984-)
* *Orsó-installáció* (1991 en Preĝejo Koro de Jesuo (Paks))
* *Zarándokút* (2007)

## Elektitaj individuaj ekspozicioj 
* Pécs (1980)
* Prago (1981, 1985)
* Budapeŝto (1982, 1985, 1991, 2000, 2006)
* Graz, Novjorko (1990)
* Bukareŝto (1996)
* Székesfehérvár, Vieno (2004)
* Berlino (2008)
* Eger (2010)

## Elektitaj grupaj ekspozicioj 
* Szombathely (1976)
* Londono (1978)
* Arthalo Budapeŝto (1981, 1988, 1993, 2000, 2004)
* Prago, Parizo (1985)
* Londono (1986)
* Novjorko (1989, 1990, 2002)
* Parizo, Delhio (2001)
* Debrecen (2011)

## Fontoj 
* hungarlingva biografio kun foto
* hungarlingva biografio
* hungarlingva biografio

## Referencoj 
Kategorio:Hungaraj tekstilartistoj
Kategorio:Hungaraj altlernejaj instruistoj
Kategorio:Budapeŝtanoj
Benzila izoftalato

**Benzila izoftalato** aŭ **C22H18O4** estas organika kunmetaĵo apartenanta al la funkcia grupo de la esteroj, rezultanta el interagado de la izoftalata acido kaj benzila alkoholo en ĉeesto de sulfata acido. Ĝi estas izomero de la benzila ftalato kaj benzila tereftalato. Ĉiuj ftalataj acidoj (orto, meta kaj para- aŭ 1,2, 1-3 kaj 1-4 dukarboksilataj acidoj) estas komerce disponeblaj pro ilia industria graveco en la produktado de plastaĵoj, kosmetikaĵoj kaj industrio de pakaĵoj. Ĉar ili estas toksaj substancoj, certaj zorgoj oni devas preniĝi. Benzila izoftalato estas senkolora aŭ blanka solidaĵo nesolvebla en akvo.

## Sintezoj 
### Sintezo 1 
* Preparado per interagado de izoftalata acido kaj benzila alkoholo:

### Sintezo 2 
* Preparado ekde la *izoftaloila klorido* kaj benzila alkoholo:

### Sintezo 3 
* Preparado per traktado de izoftalata acido kaj benzila klorido:

### Sintezo 4 
* Preparado inter natria izoftalato kaj benzila klorido:

### Sintezo 5 
* Preparado per interagado de propila izoftalato kaj benzila formiato:

### Sintezo 6 
* Preparado per acida transesterigo inter izoftalata acido kaj benzila benzoato:

### Sintezo 7 
* Preparado per alkohola transesterigo inter alila izoftalato kaj benzila alkoholo:

## Reakcioj 
### Reakcio 1 
* Hidrolizo de la *benzila izoftalato*:

### Reakcio 2 
* Sapigo de la *benzila izoftalato*:

### Reakcio 3 
* Preparado per acida transesterigo inter *benzila izoftalato* kaj formiata acido:

### Reakcio 4 
* Preparado per alkohola transesterigo inter *benzila izoftalato* kaj metanolo:

### Reakcio 5 
* Transesterigo inter "benzila izoftalato" kaj fenila acetato:

### Reakcio 6 
* Reakcio kun NH3:

### Reakcio 7 
* Reakcio kun HCl:

## Literaturo 
* Spectrabase
* Chemical Resistance of Thermosets
* Plastics Materials
* Plastics Technology Handbook
* Gas Chromatography of Polymers
* Google patents
* Science Direct
* Slideshare

## Vidu ankaŭ 
* Izoftalata acido
* Benzila ftalato

Kategorio:Izoftalatoj
Izoftalatoj
Ádám Lovich

**Ádám Lovich,** laŭ hungarlingve kutima nomordo **Lovich Ádám** estis hungaria slovaka luterana pastro, instruisto, superintendanto.

Ádám Lovich naskiĝis la  en Szilnic (Hungara reĝlando, Habsburga Imperio, nuntempa Liptovská Sielnica en Slovakio), li mortis la  en Besztercebánya (Hungara reĝlando, Habsburga Imperio, nuntempa Banská Bystrica en Slovakio).

## Biografio 
Ádám Lovich frekventis la necesajn lernejojn en pluraj urboj de Supra Hungarujo, poste li studis en Wittenberg kaj Lepsiko en 1784. Hejmenveninta li estis edukisto tri jarojn en Tállya, inter 1788-1790 li instruis en katolika gimnazio en Besztercebánya, poste li estis forigita. Tamen post jara paŭzo li estis elektita gimnaziestro, en 1795 luterana pastro de la urbo, en 1807 eklezia dekano, en 1815 superintendanto de la ministaj urboj. Pli frue en 1812 li partoprenis en fondo de slovaka scienca societo.

## Elektitaj kontribuoj 
* *Ratio institutionum scholae Neosoliensis...* (funebra parolado, 1792)
* *Pohřebni reč prižalostnem d. kripty...* (1804)
* *Letzte Predigt in dem baufälligen Bethause der evang. Gemeinde zu Neusohl...* (1807)
* *Ecclesiarum evangelicarum a. c. districtus montani senioribus, consenioribus...* (1815)
* *Ferialia piae memoriae dni Petri Balogh de Ócsa...* (1818)

## Fontoj 
* hungarlingva biografio 
* hungarlingva biografio (la koncerna teksto estas legebla post klako al majusklo L, poste serĉu la nomon)
* germanlingva biografio

## Referencoj 
Kategorio:Slovakaj luteranaj pastroj
Kategorio:Superintendantoj
Kategorio:Slovakaj instruistoj
Kategorio:Hungariaj slovakoj
Robledo

[eta|maldekstre|220ra|Robledo en la [Provinco Albaceto.]]

**Robledo** (Kverkejo, pro kio estas kverkoj en la dekstra duono de la blazono) estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Sierra de Alcaraz kaj Campo de Montiel en la okcidento de la provinco, kaj en la parto Sierra de Alcaraz. Estas areo de 120,08 km² je 1000 msm kaj je 70 km de Albacete, nome provinca ĉefurbo.

Robledo havas 367 loĝantojn (2019) kun denseco nur de 3,05. Estas inkluditaj la submunicipoj El Cubillo kaj Los Chospes.

## Geografio 
Robledo limas kun la municipaj teritorioj de Alcaraz kaj Masegoso oriente, Alcaraz kaj Peñascosa sude, Viveros kaj El Ballestero norde kaj kun la provinco Ĥaeno okcidente. Robledo estas natura limo inter la unuaj deklivoj de la montaro Sierra de Alcaraz kaj la ebenaĵoj Kamparoj de Montiel, nome inter ebeno kaj montaro. Ties tri domarkernoj (nome Robledo, El Cubillo kaj Los Chospes) staras ĝuste borde de la nacia ŝoseo N-322. Estas centro de ŝoseretoj al la kvar kompasdirektoj: al Madrido tra El Ballestero, al Ciudad Real tra Viveros, al Andaluczio tra Ĥaeno kaj al Valencilando tra Albacete.

## Historio 
[[Dosiero:Pinturas arquillo.jpg|eta|280ra|maldekstre|Rokpentraĵoj de Arquillo], en kiuj videblas fiŝo (dekstre) kaj cervo (maldekstre).]]
Oni trovis restaĵojn de Paleolitiko kaj ĉefe de Neolitiko. En El Arquillo [arKIljo] oni trovis majstrajn rokpentraĵojn, unukolorajn, nome ruĝajn. Rimarkindas fiŝo kaj granda cervo, tiu lasta kun impresa kornaro en kiu kalkuleblas 16 kornopintoj, kio havigas sensacion de majesteco kaj forto. Oni dokumentus ankaŭ setlejojn de la Bronzepoko.

Estis setlejoj de iberoj apud ŝoseo uzitaj ankaŭ de romianoj el Mediteraneo al Andaluzio. Tras tiu oni komercis varojn de greka deveno. Oni trovis ceramikaĵojn de romianoj, sed poste ŝajne la areo senhomiĝis ĉar oni ne trovis restaĵojn de visigotoj aŭ de la frua Al Andalus. Tamen estas dokumentita en la unua duono de la 9-a jarcento estado de islamaj trupoj estre de Abd ar-Rahman la 3-a ĉe la lagetoj de Villaverde, kie kampadis defende; kaj la ruinoj de la nomita Casa de Las Pulgas (puldomo), eble antikva gvatoturo en la islamkristana limo post la konkero de Toledo, nome konstruaĵo de fino de la 11-a jarcento aŭ komenco de la 12-a.

Ekde la Hispana Transiro al la demokratio la urbestro estis plej ofte socialisto kaj partikulare David Cuerda García sesfoje (kvarono da jarcento).

En 2017 estis 366 loĝantoj. Tio estas 81,6 % malpli ol en 1900, kun descendo simila al tiu de granda parto de la sierra de Alcaraz. En 1991 estis 502 loĝantoj, do oni perdis ĉirkaŭ 125 loĝantojn en la lastaj 25 jaroj.

## Vidindaĵoj 
* Rokpentraĵoj.

## Vidu ankaŭ 
* Municipoj de la provinco Albacete

Kategorio:Municipoj de provinco Albaceto
(88213) 2001 AF2

**(88213) AF2** estas tre malgranda, malhela merkurrenkonta, venusrenkonta, terrenkonta kaj marsrenkonta atona asteroido.

## Malkovro 
Ĝi estis malkovrita la  en la kadro de la astronomia kampanjo "LINEAR" (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

## Orbito 
Ĝi estas en orbita resonanco 2:3 kun Venuso kaj 2:1 kun Marso.

Ĝia discentra orbito krucas tiujn de Merkuro, de Venuso, de la Tero kaj malproksime tanĝas tiun de Marso, ĝia orbita klineco tenas ĝin iom malproksima de Venuso kaj de la Tero.

* Ĝia merkura MOID estas 0,01869 astronomia unuo (2,796 milionoj da km).
* Ĝia venusa MOID estas 0,17833 astronomia unuo (26,678 milionoj da km).
* Ĝia tera MOID estas 0,17243 astronomia unuo (25,795 milionoj da km).
* Ĝia marsa MOID estas 0,13072 astronomia unuo (19,555 milionoj da km).
* La  ĝi pasis al 0,01886 astronomia unuo (2,821 milionoj da km) de Merkuro.
* La  ĝi pasos al 0,02204 astronomia unuo (3,297 milionoj da km) de ĉi tiu planedo.
* La  ĝi pasis al 0,1801 astronomia unuo (26,939 milionoj da km) de la Tero.
* La  ĝi pasos al 0,1703 astronomia unuo (25,481 milionoj da km) de nia planedo.

## Eksteraj ligiloj 
* 
* 
* 
* 

Kategorio:Atonaj asteroidoj
Kategorio:Merkurrenkontaj asteroidoj
Kategorio:Venusrenkontaj asteroidoj
Kategorio:Terrenkontaj asteroidoj
Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2001
Open Knowledge Foundation

'''** () estas neprofitcela organizaĵo laŭ brita juro kiu antaŭaenigas la liberan kulturon, pli specife la liberajn enhavojn kaj malfermajn sciojn. Ĝi estis kreita la 24-an de majo 2004 en Kembriĝo, Britio.

La fondaĵo publikigis la difinon de la liberaj scioj (**') kaj kondukas nombron de projektoj, kiel CKAN, programaro kiu permesas krei katalogon de datumoj, uzataj de multnombraj instancoj por administri ilian portalon de vastaj datumoj aŭ «'** », servo pri esploro de la publikaj elspezoj.

## Celoj 
La celoj de la  estas i.a. :

* Promocii la koncepton de «libera scio» (**'), ĝiaj principoj kaj avantaĝoj.
* Labori sur projektoj ligitaj al la liberaj scioj, kiel '** aŭ **'.

## Laborgrupoj 
La laborgrupoj de  arigas  personojn kiuj interesiĝas pri unuopa fako de la libera scio kaj kiuj kune kunlaboras, ĉefe danke al retaj helpiloj.

Tiuj laborgrupoj konsistas el tri kategorioj: *Open Research* (Malferma Esploro), *Open Government* (Malferma Registaro) kaj *Open Culture* (Malferma Kulturo).

### Malferma Kulturo 
: Temis pri laborgrupo dediĉita al la studo de la rimedoj per kiuj de la programaro pri malferma kodo kaj pri malfermaj kulturaj enhavoj povas kreskigi la aliron al kultura heredaĵo kaj forĝi novajn kreajn kaj kunlaborajn procezojn.

## Promocio de la libera kulturo 
La OKFN estas agema partnero de organizoj laborante en similaj fakoj, kiel la liberaj pedagogiaj rimedoj.

La OKFN estas regule konsultita por la redakto de raportoj promociante la disvolviĝon de liberaj enhavoj, ĉefe ĉe la Open Society Foundations kaj por produkti pedagogiajn gvidilojn.

La  organizas ankaŭ regule lokajn renkontojn

## Vidi ankaŭ 
* Free Knowledge Foundation
* Fondaĵo por Libera Programaro
*Scio sen Bariloj

## Eksteraj ligiloj 
* Oficiala retejo
* Open Knowledge Foundation (blogo)
* Comprehensive Knowledge Archive Network 
* The Open Knowledge Definition

## Noto kaj referencoj 
Tiu ĉi artikolo estas parta traduko de la samnoma artikolo en la franca vikipedio, listo de aŭtoroj

Kategorio:Publika havaĵo
Kategorio:Ciferecrajtaj organizaĵoj
Kategorio:Ne-profitaj organizaĵoj en Britio
Kategorio:Organizaĵoj fonditaj en 2004
Bakoro

**Bakoro,** tagaloge **Lungsod ng Bacoor** estas universitata metropolo en Filipinoj. Ĝi estas antaŭurbo de Manilo kaj parto de urbaro Manila Metropolo.
eta|maldekstre|Aerfoto pri parto de Bakoro
## Bazaj informoj 
* telefonkodo:  +63 46 
* Supermara alteco: 7 m

## Geografio 
Bakoro situas sur plata tereno laŭ marbordo https://www.google.com/maps/d/viewer?mid=1yNkuiTNDXgwrBmoQIdpifBRd5pk&ll=14.408280124588941%2C121.0328497999999&z=11. Las Piñas troviĝas 6, Parañaque 10, Muntinlupo 11, Manilo 14, Dasmariñas 15, San Pedro (Filipinoj) kaj Taguig po 16 kilometrojn (aere) https://www.distancefromto.net/.

## Historio 
Origine estis tie indiana vilaĝo, oni supozas, ke la loĝantoj komercadis kun la ĉinoj, japanoj kaj islamanoj jam en la 15-a kaj 16-a jarcentoj. Baldaŭ alvenis hispanoj (ilia urbofondo okazis en 1671), kiuj trudis la katolikismon. Bakoro estis unu el la elirpunktoj de ribelo en 1872, Same Bakoro partoprenis en la Filipina Revolucio kontraŭ Hispanio en 1896, eĉ tie okazis batalo en la sekvanta jaro. En 1898 jam usonanoj batalis ĉi tie. Inter 1942-1945 okazis dominado de la japanoj. La oficiala urbiĝo okazis en 2011.
eta|Urbodomo de Bakoro
eta|Horloĝturo en Bakoro
eta|Preĝejo Sankta Mikaelo en Bakoro
## Ekonomio 
Bakoro nuntempe spertas rapidan ŝanĝon de agrikultur-bazita ekonomio al komerca centro kaj ankaŭ turisma celloko. Restis nur la fiŝindustrio el la malnova erao. Bakoro estas hejmo de kelkaj kampusoj kaj privataj akademioj.

## Trafiko 
Bakoro estas dormoĉambro de Manilo, evidente gravas la bonaj trafikeblecoj.

## Religio 
La katolikismo estas la domina religio en Bakoro, krome estas signifa populacio de islamanoj.
 
## Klimato 
En Bakoro jare pluvas 2015 mm, en ĉiuj monatoj estas precipitaĵoj. La seka sezono daŭras de de malfrua decembro ĝis aprilo, la longa pluvsezono kovras la restantajn monatojn. La averaĝa jara temperaturo varias inter 26-, inter la monatoj ne estas grandaj diferencoj.

## Vidindaĵoj 
* katolikaj preĝejoj
* historia ponto "Zapote"
* pluraj festivaloj

## Fontoj 
* WikiTrans

8874Bacoor City Cavite Landmarks 31.jpg|Vendejego
7033Barangays Bacoor City Landmarks 16.jpg|Kampuso
Bacoorjf0031 12.JPG|Avenuo

Kategorio:Urboj de la Filipinoj
Kategorio:Metropoloj
Kastelo de Erdőbénye

La **kastelo de Erdőbénye** estas historia monumento en vilaĝo Erdőbénye (Hungario).
eta|maldekstre|Kastelo de Erdőbénye
## Historio 
Laŭ la fontoj Ferenc Rákóczi la 2-a konstruis la originan kastelon en la 2-a duono de la 18-a jarcento. Tio ne estas vera, ja Rákóczi mortis en 1735! La kastelo origine estis simpla formanta I-majusklon. La sekva posedanto estis familio Szirmay [sirmai], ili konstruis la fasadan alon laŭ la ĉefvojo en la dua duono de la 18-a jarcento. Baldaŭ la kastelo estis posedaĵo de pluraj homoj. Depost la 2-a mondmilito la kastelo estis orfejo, nuntempe emeritejo de kalvinanoj.

## Konstruaĵo 
La konstruaĵo situas en korto, sed la fasado laŭ la trotuaro de la ĉefvojo. La kastelo formas T-majusklon. La fasado estas simetria. Sub la kastelo keloj etendiĝas, tial ĝi estas kvazaŭ etaĝa. La korta fasado havas arkadojn, ili estas kovritaj per vitroj. En la korto ankoraŭ estas videblaj restantaj partoj de la iama parko.

## Fontoj 
* hungare kun foto
* hungare kun foto 
* hungare kun foto
* https://www.utazzitthon.hu/latnivalo/erdobenye/volt-szirmay-kastely-17981

Erdobenye
Kategorio:Kasteloj de familio Szirmay
Ossa de Montiel

[eta|maldekstre|220px|Ossa de Montiel en la [Provinco Albaceto.]]

**Ossa de Montiel** estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Sierra de Alcaraz kaj Campo de Montiel en la okcidento de la provinco, sed en la nordo de la parto Kamparo de Montiel. Estas areo de 243,50 km² je 901 msm kaj je 85 km de Albacete, nome provinca ĉefurbo.

Ossa de Montiel havas 2 307 loĝantojn (2019) kun denseco de 9,9.

## Historio 
eta|maldekstre|Lageto de Ruidera.
eta|maldekstre|Lageto de Ruidera.
Dum ses jarcentoj ĝi estis parto de la iama "Campo de Montiel": el komenco de la 13a jarcento, post la konkero de tiu teritorio fare de kristanoj kaj ĝis 1833 kiam okazas la provinca divido ankoraŭ valida. Tiam ĝi iĝis la nura municipo de la Kamparo de Montiel kiu integriĝis en la provinco Albacete, dum la cetero ekformis parton de la provinco Ciudad Real.

En la mezo de la 20a jarcento oni superis pinton de 3000 lokanoj, sed poste okazis elmigrado kaj oni alvenis al nunaj pli ol 2000.

## Vidindaĵoj 
Preĝejo de Sankta Maria Magdalena, kun bela sonorilmuro kaj mudeĥara kasonaro. La Kavo de Montesinos estas je 5 km de la urbo en direkto al la Lagetoj de Ruidera. Miguel de Cervantes centrigis la disvolvigon de la 22a ĉapitro de la dua parto de Don Quijote de la Mancha en tiu kavo.

Je 7 km de la urbo estas la Kastelo de Rochafrida, kiu enhavas restojn klare de visigotoj, sed rekonstruita dum la epoko de Al Andalus en la 12a jarcento. Granda parto de la Natura Parko Lagunas de Ruidera apartenas al tiu municipo.

## Ekonomio 
La ĉefa elemento de la loka ekonomio estas turismo. La lagetoj de Ruidera, kiuj troviĝas parte en ĝia municipa teritorio, estas grava turisma altiro. La Natura Parko disponas de ampleksa propono por distrado. Alia grava altiro estas la proksimeco de la monumenta kaj arta urbo de Alcaraz.

La dua grava ekonomia sektoro estas la agrikulturo, ĉefe de vitejoj kaj cerealoj. La sektoro de la konstruado konstituis gravan parton de la ekonomio ĝis ekdekadencis pro la alveno de la ekonomia krizo.

## Vidu ankaŭ 
* Municipoj de la provinco Albacete

Kategorio:Municipoj de provinco Albaceto
Kategorio:Donkiĥoto